pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ศธ. เผย ประเทศไทยติดอันดับ 8 ของโลก ในการพิทักษ์สิทธิมนุษยชนของเด็ก จาก 182 ประเทศ ในสภาวะการแพร่ระบาดของโรคโควิด-19 [กระทรวงศึกษาธิการ]
วันอาทิตย์ที่ 31 พฤษภาคม 2563
ศธ. เผย ประเทศไทยติดอันดับ 8 ของโลก ในการพิทักษ์สิทธิมนุษยชนของเด็ก จาก 182 ประเทศ ในสภาวะการแพร่ระบาดของโรคโควิด-19 [กระทรวงศึกษาธิการ]
ประเทศไทยติดอันดับ 8 ของโลก ในการพิทักษ์สิทธิมนุษยชนของเด็ก จาก 182 ประเทศ ในสภาวะการแพร่ระบาดของโรคโควิด-19
ประเทศไทยติดอันดับ 8 ของโลก ในการพิทักษ์สิทธิมนุษยชนของเด็ก จาก 182 ประเทศ ในสภาวะการแพร่ระบาดของโรคโควิด-19 โดยพิจารณาจากหัวข้อหลัก 5 ด้าน ได้แก่
- สิทธิในการดํารงชีวิต
- สิทธิด้านสุขภาพ
- สิทธิในการศึกษา
- สิทธิที่จะได้รับการคุ้มครอง
- การสร้างสภาพแวดล้อมเพื่อสิทธิเด็ก
สําหรับประเทศที่ดูแลสิทธิเด็กได้ดีที่สุดในทุกด้าน 10 อันดับแรกของโลก ได้แก่ ไอซ์แลนด์ สวิตเซอร์แลนด์ ฟินแลนด์ สวีเดน เยอรมัน เนเธอร์แลนด์ สโลเวเนีย ไทย ฝรั่งเศส และเดนมาร์ก
https://kidsrights.org/news/childrens-rights-globally-under-pressure-due-to-corona-crisis/
รัฐบาลไทย-ข่าวทำเนียบรัฐบาล-ปลัดฯกอบชัย เปิดหลักสูตร “Factory 4.0”
วันอังคารที่ 19 พฤศจิกายน 2562
ปลัดฯกอบชัย เปิดหลักสูตร “Factory 4.0”
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการฝึกอบรมหลักสูตร Factory 4.0  ณ ห้องจรัสเมือง 2 โรงแรมเดอะทวิน ทาวเวอร์ กรุงเทพฯ
วันนี้ (19 พฤศจิกายน 2562) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการฝึกอบรมหลักสูตร Factory 4.0 โดยมีนางสาวสุนีย์ โสภณ ผู้อํานวยการกองบริหารทรัพยากรบุคคล กล่าวรายงาน โดยจัดอบรมระหว่างวันที่ 18-22 พฤศจิกายน 2562 มีผู้เข้าร่วมอบรมทั้งสิ้น 40 คน ณ ห้องจรัสเมือง 2 โรงแรมเดอะทวิน ทาวเวอร์ กรุงเทพฯ
ปลัดกระทรวงอุตสาหกรรมกล่าวว่า “สิ่งสําคัญของ Factory 4.0 คือการให้โรงงานอยู่กับชุมชนได้ ซึ่งเจ้าหน้าที่กลุ่มโรงงานอุตสาหกรรม นับเป็นกลุ่มงานที่มีความสําคัญอย่างยิ่งที่จะมีบทบาทในการกํากับดูแลโรงงานในพื้นที่ให้เป็นไปตามข้อกําหนดกฎหมาย และการดูแลด้านสิ่งแวดล้อมที่ถูกต้อง”
การอบรมในครั้งนี้เพื่อให้บุคลากรกลุ่มโรงงานอุตสาหกรรมของสํานักงานอุตสาหกรรมจังหวัดได้เพิ่มพูนความรู้ด้านกฎหมาย การพิจารณาอนุญาตโรงงานอุตสาหกรรม การกําจัดกากอุตสาหกรรมและการจดทะเบียนเครื่องจักร สามารถปฏิบัติงานด้านโรงงานอุตสาหกรรมได้อย่างมีประสิทธิภาพถูกต้องและเหมาะสม
—————
รัฐบาลไทย-ข่าวทำเนียบรัฐบาล-ผู้ที่เคยฉีดวัคซีนป้องกันไข้หวัดใหญ่ สามารถป้องกันไวรัสโควิด-19 ได้หรือไม่ ??
วันพฤหัสบดีที่ 19 มีนาคม 2563
ผู้ที่เคยฉีดวัคซีนป้องกันไข้หวัดใหญ่ สามารถป้องกันไวรัสโควิด-19 ได้หรือไม่ ??
เคยฉีดวัคซีนป้องกันไข้หวัดใหญ่ ป้องกันได้ไหม ?
Q: ผู้ที่เคยฉีดวัคซีนป้องกันไข้หวัดใหญ่ สามารถป้องกันไวรัสโควิด-19 ได้หรือไม่ ??
A: ไม่ได้ เพราะเป็นเชื้อคนละตัวกัน
รัฐบาลไทย-ข่าวทำเนียบรัฐบาล-รมว.ดิจิทัลฯ ตรวจเยี่ยมศูนย์ดิจิทัลชุมชน อบต.บางครก จ.เพชรบุรี
วันพุธที่ 7 มีนาคม 2561
รมว.ดิจิทัลฯ ตรวจเยี่ยมศูนย์ดิจิทัลชุมชน อบต.บางครก จ.เพชรบุรี
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมคณะผู้บริหารกระทรวงฯ และหน่วยงานในสังกัดฯ ลงพื้นที่ตรวจเยี่ยมศูนย์ดิจิทัลชุมชน องค์การบริหารส่วนตําบลบางครก อําเภอบ้านแหลม จังหวัดเพชรบุรี โดยศูนย์ฯดังกล่าว เกิดขึ้นเพื่อให้ประชาชนได้ใช้เป็นเครื่องมือสําคัญในการสร้างความรู้ พัฒนาทักษะด้านเทคโนโลยีดิจิทัล เพิ่มโอกาสทางการตลาดและสร้างความสามารถในการแข่งขันให้แก่ท้องถิ่น ผู้ประกอบการชุมชน วิสาหกิจชุมชน เกษตรกร และกลุ่มสหกรณ์ต่างๆ โดยได้รับการสนับสนุนจากภาครัฐที่จะให้สมาชิกของแต่ละกลุ่มในพื้นที่เข้าร่วมกิจกรรมการใช้เทคโนโลยีดิจิทัลเพื่อสร้างประโยชน์ในพื้นที่ สําหรับการเปิดร้านค้าออนไลน์ของกลุ่มเกษตรกร กลุ่มเครือข่ายสหกรณ์ กลุ่มวิสาหกิจชุมชนในทุกกลุ่มอุตสาหกรรม ตลอดจนเป็นแหล่งความรู้ของเยาวชน และประชาชนในพื้นที่ที่ต้องการทราบข้อมูลต่างๆ บนโลกอินเทอร์เน็ต เมื่อวันที่ 5 มีนาคม 2561
********************
รัฐบาลไทย-ข่าวทำเนียบรัฐบาล-พม. จัดทำครัวกลาง แจกอาหารปรุงสุกสะอาด พร้อมเตรียมแผนช่วยชาวชุมชนคลองเตยเดือดร้อน จากโรคโควิด-19 ตามโครงการ พม. เราไม่ทิ้งกัน [กระทรวงการพัฒนาสังคมและความมั่นคงของมนุษย์]
วันเสาร์ที่ 25 เมษายน 2563
พม. จัดทําครัวกลาง แจกอาหารปรุงสุกสะอาด พร้อมเตรียมแผนช่วยชาวชุมชนคลองเตยเดือดร้อน จากโรคโควิด-19 ตามโครงการ พม. เราไม่ทิ้งกัน [กระทรวงการพัฒนาสังคมและความมั่นคงของมนุษย์]
พม. จัดทําครัวกลาง แจกอาหารปรุงสุกสะอาด พร้อมเตรียมแผนช่วยชาวชุมชนคลองเตยเดือดร้อนจากโรคโควิด-19 ตามโครงการ พม. เราไม่ทิ้งกัน
วันนี้ (25 เม.ย. 63) เวลา 10.00 น.นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.)พร้อมด้วยคณะผู้บริหารกระทรวง พม. ลงพื้นที่ชุมชนคลองเตย กทม. เพื่อประกอบอาหารปรุงสุกและจัดทําครัวกลาง พร้อมมอบสิ่งของอุปโภคบริโภคที่จําเป็น เพื่อให้ความช่วยเหลือเร่งด่วนในเบื้องต้น แก่กลุ่มเป้าหมายและประชาชนที่ได้รับความเดือดร้อนจากการแพร่ระบาดของโรคติดเชื้อไวรัสโคโรน่า 2019 (โควิด-19) ภายใต้โครงการ “พม. เราไม่ทิ้งกัน” ตามแนวคิด “สํารวจให้พบจบที่ชุมชน” โดยมีผู้นํากลุ่ม จํานวนกว่า 200 คน เป็นตัวแทนรับมอบสิ่งของ ณ ลานกีฬาชุมชนคลองเตยล็อค 4-5-6 เขตคลองเตย กรุงเทพฯ
นายปรเมธีกล่าวว่า ตามที่ กระทรวงการพัฒนาสังคมและความมั่นคงของมนุษย์ (พม.) ได้ขับเคลื่อนมาตรการป้องกัน แก้ไข และช่วยเหลือกลุ่มเป้าหมายและประชาชนที่ได้รับความเดือดร้อนจากการแพร่ระบาดของโรคติดเชื้อไวรัสโคโรน่า 2019 (โควิด-19) ภายใต้โครงการ พม. เราไม่ทิ้งกัน ตามแนวคิด สํารวจให้พบ จบที่ชุมชน เพื่อลงพื้นที่ให้การช่วยเหลือเยียวยาโดยเร็วที่สุดในชุมชนนําร่อง 286 ชุมชน ของ กทม. ภายใต้การดูแลของสถาบันพัฒนาองค์กรชุมชน (องค์การมหาชน) หรือ พอช. และการเคหะแห่งชาติ (กคช.) โดย นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) มีความห่วงใยประชาชนทุกกลุ่มเป้าหมาย ที่ได้รับความเดือดร้อน ในวันนี้ จึงได้มอบหมายตนเป็นหัวหน้าทีมลงพื้นที่ชุมชนคลองเตยล็อค 4-5-6 เขตคลองเตย เพื่อพบปะและให้กําลังใจชาวชุมชนที่ได้รับความเดือดร้อน อีกทั้งรับฟังปัญหาและความต้องการในการช่วยเหลือต่างๆ เพื่อนําไปจัดทําแผนฟื้นฟูชุมชนต่อไป พร้อมทั้งมอบเครื่องอุปโภคและบริโภคที่จําเป็นให้กับผู้นําชุมชนนําไปแจกจ่ายให้ชาวชุมชนเพื่อเป็นการช่วยเหลือในเบื้องต้น
นายปรเมธีกล่าวต่อไปว่า สําหรับชุมชนคลองเตย เป็นชุมชนแออัดอยู่ในพื้นที่เศรษฐกิจสําคัญที่มีการขนส่งสินค้าระหว่างประเทศ และได้รับผลกระทบจากการแพร่ระบาดของโรคโควิด-19 ทําให้เกิดสภาวะการตกงาน ขาดรายได้ และเงินเดือนบางส่วนลดลง ทั้งนี้ กระทรวง พม. โดย พอช. พร้อมกับสภาองค์กรชุมชนเขตคลองเตย และเครือข่ายชุมชนในพื้นที่เขตคลองเตย ได้ประสานความร่วมมือและดําเนินการขับเคลื่อนหาแนวทางการแก้ไขป้องกันและช่วยเหลือกลุ่มเป้าหมายเดือดร้อนในพื้นที่ชุมชนต่อไป
นายปรเมธีกล่าวเพิ่มเติมว่า อย่างไรก็ตาม กระทรวง พม. พร้อมบูรณาการทุกภาคส่วนเพื่อช่วยเหลือประชาชนที่เดือดร้อน โดยได้เตรียมแนวทางการช่วยเหลือในด้านต่างๆ ทั้งในระยะเร่งด่วน ระยะกลาง และระยะยาวต่อไป ทั้งนี้ ประชาชนกลุ่มเป้าหมายที่เดือดร้อนจากโรคโควิด-19 สามารถแจ้ง สายด่วน พม. โทร. 1300 บริการฟรี 24 ชม. ของศูนย์ช่วยเหลือสังคม ซึ่งกระทรวง พม. พร้อมให้คําปรึกษาและช่วยเหลืออย่างเต็มที่
รัฐบาลไทย-ข่าวทำเนียบรัฐบาล-อนุมัติงบแก้ประมงผิดกฎหมาย - ป้องกันทำผิดซ้ำ
วันศุกร์ที่ 31 กรกฎาคม 2563
อนุมัติงบแก้ประมงผิดกฎหมาย - ป้องกันทําผิดซ้ํา
--
#ไทยคู่ฟ้าครม. อนุมัติงบประมาณ 171 ล้านบาท เพื่อแก้ไขปัญหาการทําประมงผิดกฎหมาย ขาดการรายงาน และไร้การควบคุม หรือ IUU Fishing ให้มีประสิทธิภาพมากขึ้น ครอบคลุมทั้งการตรวจสอบ ติดตาม ควบคุม และเฝ้าระวังการทําประมง การบริหารจัดการกองเรือ และบังคับใช้กฎหมาย รวมทั้งเตรียมรับมือกับมาตรการกีดกันทางการค้าของสหรัฐฯ
โครงการนี้เป็นการบูรณาการร่วมกันระหว่าง กรมประมง กรมเจ้าท่า สํานักงานตํารวจแห่งชาติ กรมสวัสดิการและคุ้มครองแรงงาน และองค์การสะพานปลา มีระยะเวลาดําเนินการ 3 เดือน ตั้งแต่เดือน ก.ค. – ธ.ค. 63 ประกอบด้วย
1. ปรับปรุงการเก็บข้อมูลการทําประมงพาณิชย์และพื้นบ้าน ให้ครอบคลุมพื้นที่ทุกจังหวัดชายทะเล
2. ตรวจสอบความถูกต้องของการบริหารจัดการเรือที่ได้รับใบอนุญาตทําการประมงพาณิชย์
3. ตรวจสอบ ติดตาม ควบคุม และเฝ้าระวังการทําประมงของเรือประมงไทยที่ทําการประมงในน่านน้ําและนอกน่านน้ําไทย ทั้งก่อนออกทําประมง ระหว่างทําประมง และเมื่อกลับเข้าเทียบท่าเพื่อขนถ่ายสัตว์น้ํา
4. พัฒนาระบบอิเล็กทรอนิกส์ในระบบการตรวจสอบย้อนกลับ ผลิตภัณฑ์ประมงที่มาจากการทําประมงแบบไม่ถูกต้อง
5. เตรียมความพร้อมป้องกันการใช้มาตรการกีดกันทางการค้า ในประเด็นเรื่องการทําลายทรัพยากรสัตว์ทะเลหายาก และสัตว์ทะเลเลี้ยงลูกด้วยนม
6. จัดทําฐานข้อมูลคดีเพื่อดําเนินการทางกฎหมาย และลดความซ้ําซ้อนของหน่วยงานที่เกี่ยวข้องต่าง ๆ
7. บริหารจัดการแรงงานต่างด้าวที่อยู่ในภาคประมง และจัดหาแรงงานที่ถูกกฎหมาย
8. ส่งเสริมการทําประมงพื้นบ้านให้มีคุณภาพชีวิตที่ดีและลดความเหลื่อมล้ํา
รัฐบาลไทย-ข่าวทำเนียบรัฐบาล-กระทรวงมหาดไทยรับมอบหน้ากากอนามัย จำนวน 300,000 ชิ้น จาก บจก.เอสเอไอซี มอเตอร์-ซีพี และบจก. เอ็มจี เซลล์ (ประเทศไทย)
วันอาทิตย์ที่ 24 พฤษภาคม 2563
กระทรวงมหาดไทยรับมอบหน้ากากอนามัย จํานวน 300,000 ชิ้น จาก บจก.เอสเอไอซี มอเตอร์-ซีพี และบจก. เอ็มจี เซลล์ (ประเทศไทย)
กระทรวงมหาดไทยรับมอบหน้ากากอนามัย จํานวน 300,000 ชิ้น จาก บจก.เอสเอไอซี มอเตอร์-ซีพี และบจก. เอ็มจี เซลล์ (ประเทศไทย) เพื่อนําไปแจกจ่ายให้ประชาชนกลุ่มเสี่ยง และเจ้าหน้าที่ผู้ปฏิบัติงานทั่วประเทศ
เมื่อวันที่ 22 พ.ค.63 เวลา 16.40 น. ที่ห้องรับรองปลัดกระทรวงมหาดไทย อาคารศาลาว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย พร้อมด้วย นายบุญธรรม เลิศสุขีเกษม รองปลัดกระทรวงมหาดไทยในฐานะผู้อํานวยการศูนย์บริการสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) กระทรวงมหาดไทย (ศบค.มท.) รับมอบหน้ากากอนามัย (Single-use medical Face mask (non-sterile)) จํานวน 300,000 ชิ้น จากมิสเตอร์ จาง ไห่โป กรรมการผู้จัดการ บริษัท เอสเอไอซี มอเตอร์-ซีพี จํากัด และบริษัท เอ็มจี เซลล์ (ประเทศไทย) จํากัด พร้อมด้วยนายสุโรจน์ แสงสนิท รองประธานกรรมการบริหาร บริษัท เอสเอไอซี มอเตอร์-ซีพี จํากัด และนายพงษ์ศักดิ์ เลิศฤดีวัฒนวงศ์ รองกรรมการผู้จัดการ บริษัท เอ็มจี เซลล์ (ประเทศไทย) จํากัด
นายฉัตรชัย พรหมเลิศ กล่าวว่า กระทรวงมหาดไทยขอขอบคุณ บริษัท เอสเอไอซี มอเตอร์-ซีพี จํากัด และบริษัท เอ็มจี เซลล์ (ประเทศไทย) จํากัด ที่มีส่วนช่วยเหลือสังคมและสนับสนุนการปฏิบัติงานของบุคลากรผู้ปฏิบัติงานเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (โควิด-19) ในระดับพื้นที่ ซึ่งกระทรวงมหาดไทย มุ่งมั่นในการเฝ้าระวังและป้องกันการแพร่ระบาดของโรคโควิด-19 โดยใช้กลไกในพื้นที่ ทั้งฝ่ายปกครอง ท้องที่ และท้องถิ่น อย่างเข้มข้นและต่อเนื่อง โดยเฉพาะอย่างยิ่งการสร้างการรับรู้ความเข้าใจกับประชาชนในการปฏิบัติตนเพื่อห่างไกลโรคโควิด-19 ด้วยการสวมหน้ากากอนามัยอย่างต่อเนื่อง เว้นระยะห่างทางสังคม (Social Distancing) และล้างมือด้วยน้ําสบู่หรือเจลแอลกอฮอล์ เพื่อให้คนไทยก้าวสู่ชีวิตวิถีใหม่ (New Normal) ซึ่งในการรับมอบหน้ากากอนามัยในวันนี้ กระทรวงมหาดไทยจะได้แจ้งให้ผู้ว่าราชการจังหวัดเพื่อส่งมอบต่อให้แก่ประชาชนกลุ่มเสี่ยงและเจ้าหน้าที่ผู้ปฏิบัติงานตามวัตถุประสงค์ต่อไป
มิสเตอร์ จาง ไห่โป กล่าวว่า ประเทศไทยและประเทศจีนเป็นมิตรประเทศอย่างยาวนาน โดยบริษัท เอสเอไอซี มอเตอร์-ซีพี จํากัด และบริษัท เอ็มจี เซลล์ (ประเทศไทย) จํากัด ตระหนักถึงการทํางานที่ทุ่มเทของเจ้าหน้าที่ทุกท่านไม่ว่าจะเป็นผู้ปฏิบัติงานที่เป็นด่านหน้าในการลงพื้นที่เฝ้าระวังผู้ป่วยในพื้นที่ เจ้าหน้าที่บริการประชาชนที่ต้องอํานวยความสะดวกให้กับประชาชนและมีความเสี่ยง จึงอยากร่วมเป็นส่วนหนึ่งในการสนับสนุนการทํางานดังกล่าว โดยส่งมอบหน้ากากอนามัย จํานวน 300,000 ชิ้น ให้กับกระทรวงมหาดไทย เพื่อมอบให้กับเจ้าหน้าที่รวมถึงผู้ที่อยู่ในกลุ่มเสี่ยงดังกล่าว พร้อมกันนี้ ยังสนับสนุนการปฏิบัติงานของภาครัฐให้สะดวกและรวดเร็วมากยิ่งขึ้นโดยร่วมมือกับผู้จําหน่ายรถยนต์เอ็มจีในการทําหน้าที่ขนส่งหน้ากากอนามัยจากส่วนกลางไปมอบให้กับผู้ว่าราชการจังหวัดทั่วประเทศ เพื่อแบ่งเบาภาระและการดําเนินงานของเจ้าหน้าที่ได้อีกทาง โดยเราจะร่วมกันหยุดการแพร่ระบาดของโรคโควิด-19 ไปด้วยกัน
รัฐบาลไทย-ข่าวทำเนียบรัฐบาล-รมว.พม. เปิดศูนย์ชุมชนสู้ภัย Covid-19 พร้อมตั้งครัวกลาง เป็นแห่งแรก ที่ชุมชนรุ่งมณีพัฒนา กทม.
วันอาทิตย์ที่ 19 เมษายน 2563
รมว.พม. เปิดศูนย์ชุมชนสู้ภัย Covid-19 พร้อมตั้งครัวกลาง เป็นแห่งแรก ที่ชุมชนรุ่งมณีพัฒนา กทม.
รมว.พม. เปิดศูนย์ชุมชนสู้ภัย Covid-19 พร้อมตั้งครัวกลาง เป็นแห่งแรก ที่ชุมชนรุ่งมณีพัฒนา กทม.
วันนี้ (19 เม.ย. 63) เวลา 10.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดกิจกรรม Kick off โครงการ พม. “เราไม่ทิ้งกัน” ตามแนวคิด “สํารวจให้พบ จบที่ชุมชน” ที่ชุมชนรุ่งมณีพัฒนา เขตวังทองหลาง กทม. เป็นชุมชนแรกในความดูแลของสถาบันพัฒนาองค์กรชุมชน (องค์การมหาชน) หรือ พอช. เพื่อช่วยเหลือกลุ่มเป้าหมายและประชาชนที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19) โดยมี คณะผู้บริหารกระทรวง พม. และ พอช. แพทย์หญิงพรรณพิมล วิปุลากร อธิบดีกรมอนามัย ผู้แทนชุมชนต่างๆ ในเขตวังทองหลาง จํานวน 19 ชุมชน เข้าร่วมงาน อาทิ ชุมชนจันทราสุข เก้าพัฒนา ร่วมสามัคคี น้อมเกล้า และคลองพลับพลา เป็นต้น
นายจุติ กล่าวว่า จากสถานการณ์การแพร่ระบาดของโรคโควิด-19 กระทรวงการพัฒนาสังคมและความมั่นคงของมนุษย์ (พม.) มีความห่วงใยประชาชนทุกกลุ่มเป้าหมาย ที่ได้รับผลกระทบทั้งด้านเศรษฐกิจและสังคม ทั้งนี้ กระทรวง พม. จึงออกมาตรการป้องกัน แก้ไข และช่วยเหลือกลุ่มเป้าหมายและประชาชนที่ได้รับผลกระทบดังกล่าว ด้วยการขับเคลื่อนโครงการ พม. “เราไม่ทิ้งกัน” ตามแนวคิด “สํารวจให้พบ จบที่ชุมชน” เพื่อลงพื้นที่ให้การช่วยเหลือเยียวยาโดยเร็วที่สุด ในชุมชนนําร่อง 286 ชุมชน ของ กทม. ภายใต้การดูแลของ พอช. จํานวน 195 ชุมชน และการเคหะแห่งชาติ (กคช.) จํานวน 91 ชุมชน ซึ่งในวันนี้ ได้ลงพื้นที่ชุมชนรุ่งมณีพัฒนาเป็นชุมชนแรก ถือเป็นชุมชนนําร่องที่จัดทําโครงการ “ชุมชนปลอดภัยห่างไกลโควิด-19 ด้วยหลักปรัชญาเศรษฐกิจพอเพียง” ที่ส่งเสริมการทําเกษตรเพื่อสร้างอาชีพ เพิ่มรายได้ เช่น ปลูกผักสวนครัว การเลี้ยงปลา และการดูแลผู้ด้อยโอกาสในชุมชน โดยจะมีการจัดตั้งศูนย์ชุมชนสู้ภัย Covid-19 เป็นแห่งแรก เพื่อการป้องกันการแพร่ระบาดของโรคโควิด-19 อย่างมีประสิทธิภาพ การจัดตั้งครัวกลาง เพื่อช่วยเหลือชาวชุมชนที่เดือดร้อนด้านอาหาร และส่งเสริมการปลูกผัก และการจัดตั้งคลังชุมชน รวมทั้งการให้ความช่วยเหลือต่างๆ อาทิ การจําหน่ายสินค้าธงฟ้าราคาประหยัด การให้ความรู้ในการป้องกันโ
รัฐบาลไทย-ข่าวทำเนียบรัฐบาล-ทส. แสดงความตั้งใจร่วมขับเคลื่อนการประชุม “Climate Change: Meeting the Immediate Threat”
วันศุกร์ที่ 7 กุมภาพันธ์ 2563
ทส. แสดงความตั้งใจร่วมขับเคลื่อนการประชุม “Climate Change: Meeting the Immediate Threat”
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อมได้เข้าร่วมงาน “Climate Change: Meeting the Immediate Threat” ณ ห้องทรู ไอคอน ฮอลล์ ไอคอนสยาม
ทส. แสดงความตั้งใจร่วมขับเคลื่อนการประชุม “Climate Change: Meeting the Immediate Threat”
วันที่ 5 กุมภาพันธ์ 2563 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อมได้เข้าร่วมงาน “Climate Change: Meeting the Immediate Threat” ณ ห้องทรู ไอคอน ฮอลล์ ไอคอนสยาม โดยมี Mr. Brian Davidson เอกอัครราชทูตสหราชอาณาจักรประจําประเทศไทย และ Mr. Lorenzo Galanti เอกอัครราชทูตสาธารณรัฐอิตาลีประจําประเทศไทย ในฐานะเจ้าภาพการจัดงาน และ Mr. John Murton ในฐานะ UK COP26 Envoy ให้การต้อนรับ​ โดยโอกาสนี้ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ให้เกียรติกล่าวปาฐกถาพิเศษในหัวข้อ “Thailand’s progress on climate change, priority and thoughts on climate negotiations” เพื่อนําเสนอความก้าวหน้าในการดําเนินงานด้านการเปลี่ยนแปลงสภาพภูมิอากาศของไทยทั้งในด้านการลดก๊าซเรือนกระจกและการปรับตัวต่อผลกระทบที่เกิดขึ้น รวมถึงความสําเร็จจากข้อมูลล่าสุดเมื่อ ค.ศ. 2017 ที่ประเทศไทยสามารถลดก๊าซเรือนกระจกได้ร้อยละ 14 จากกรณีปกติ ในภาคพลังงานและขนส่ง ซึ่งเป็นปริมาณสองเท่าของเป้าหมายการลดก๊าซเรือนกระจกโดยสมัครใจของไทยใน ค.ศ. 2020 นอกจากนั้น ยังได้เน้นย้ําความสําคัญของ ค.ศ. 2020 ว่าเป็นปีแห่งการเปลี่ยนผ่านจากการดําเนินงานก่อนปี ค.ศ. 2020 มาเป็นการดําเนินงานภายใต้ความตกลงปารีสที่ประเทศต่าง ๆ ต้องดําเนินงานตามพันธกรณีของความตกลงปารีส รวมถึงการจัดส่งเอกสารการมีส่วนร่วมที่ประเทศกําหนด ฉบับซึ่งปรับปรุงเนื้อหาให้เป็นปัจจุบัน (Updated Nationally Determined Contribution: Updated NDC) และยุทธศาสตร์ระยะยาวในการพัฒนาแบบปล่อยก๊าซเรือนกระจกต่ํา (Long-term Low Emissions and Development Strategy, LT-LEDS) ทั้งนี้ ประเทศไทยแสดงความตั้งใจที่จะร่วมมือกับสหราชอาณาจักรและอิตาลีเพื่อทําให้การประชุม COP 26 ณ เมืองกลาสโกว์ สกอตแลนด์ สหราชอาณาจักร ประสบความสําเร็จ
การจัดงาน “Climate Change: Meeting the Immediate Threat” ในครั้งนี้จัดขึ้น เพื่อส่งเสริมให้ทุกภาคส่วนของสังคมยกระดับการดําเนินงานด้านการเปลี่ยนแปลงสภาพภูมิอากาศและสร้างเครือข่ายความร่วมมือกับภาครัฐและเอกชนในประเทศไทยเพื่อขยายฐานในการดําเนินงานและส่งเสริมแนวทางที่สามารถนําไปสู่ผลลัพธ์ที่แท้จริง
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมหารือกับประธาน JETRO และประธานหอการค้าญี่ปุ่น
วันพฤหัสบดีที่ 27 กรกฎาคม 2560
รมว.ดิจิทัลฯ ร่วมหารือกับประธาน JETRO และประธานหอการค้าญี่ปุ่น
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมหารือกับ นายฮิโรกิ มิซึมาตะ (Mr. Hiroki Mitsumata) ประธานองค์การส่งเสริมการค้าต่างประเทศของญี่ปุ่น (JETRO Bangkok) พร้อมด้วยนายโซจิ ซาคาอิ (Mr. Soji Sakai) ประธานหอการค้าญี่ปุ่น-กรุงเทพฯ และผู้แทนที่เกี่ยวข้องจากทั้งสองหน่วยงาน โดยฝ่ายญี่ปุ่นได้นําเสนอ “รายงานการสํารวจทัศนคติในการดําเนินธุรกิจในประเทศไทยของบริษัทญี่ปุ่น (The Survey Report of Business Sentiment of Japanese Corporations in Thailand)” ซึ่งข้อมูลดังกล่าวช่วยให้รัฐบาลไทยเห็นทิศทางและแนวโน้มในการลงทุนของภาคเอกชนญี่ปุ่น รวมทั้งได้รับทราบความท้าทาย รวมถึงความต้องการและทัศนคติของฝ่ายญี่ปุ่น ที่มีต่อนโยบายด้านเศรษฐกิจของไทย ซึ่งรัฐบาลจะได้นําไปเป็นข้อมูลในการพัฒนาความร่วมมือด้านเศรษฐกิจกับฝ่ายญี่ปุ่นต่อไป เมื่อวันที่ 25 กรกฎาคม 2560 ณ ห้องประชุม ชั้น 18 สํานักงานรัฐบาลอิเล็กทรอนิกส์ (องค์การมหาชน) อาคารบางกอกไทยทาวเวอร์ ถนนรางน้ํา กรุงเทพฯ
**********************************
รัฐบาลไทย-ข่าวทำเนียบรัฐบาล-กสร. เตรียมประกาศกฎหมายคุ้มครองความปลอดภัยคนทำงานที่สูง
วันอาทิตย์ที่ 20 พฤษภาคม 2561
กสร. เตรียมประกาศกฎหมายคุ้มครองความปลอดภัยคนทํางานที่สูง
กสร. เตรียมประกาศใช้กฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานในสถานที่ที่อันตรายจากการตกจากที่สูงวัสดุกระเด็น ตกหล่น และพังทลาย พ.ศ. .... มุ่งคุ้มครองความปลอดภัยของลูกจ้างที่ทํางานที่สูง
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า เมื่อวันที่ 15 พฤษภาคม 2561 คณะรัฐมนตรีมีมติอนุมัติหลักการร่างกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานในสถานที่ที่อันตรายจากการตกจากที่สูงวัสดุกระเด็น ตกหล่น และพังทลาย พ.ศ. .... ตามที่กระทรวงแรงงานเสนอ โดยมีสาระสําคัญ อาทิ กําหนดให้นายจ้างจัดให้มีข้อบังคับและขั้นตอนการปฏิบัติงานเพื่อความปลอดภัยเพื่อการทํางานในที่สูง ดูแลให้ลูกจ้างสวมใส่อุปกรณ์คุ้มครองความปลอดภัยส่วนบุคคลที่เหมาะสมตลอดเวลาที่ลูกจ้างทํางาน รวมไปถึงการบํารุงรักษาและตรวจสอบสภาพของอุปกรณ์ให้มีความปลอดภัยก่อนใช้งาน กรณีที่ลูกจ้างทํางานในที่สูงหรือที่ลาดชัน นายจ้างต้องจัดให้มีนั่งร้าน ราวกั้นหรือรั้วกันตก เข็มขัดนิรภัยและสายช่วยชีวิตหรืออุปกรณ์อื่น ๆ สําหรับการป้องกันอันตรายจากวัสดุกระเด็น ตกหล่น และพังทลาย นายจ้างต้องจัดให้มีราง ปล่อง เครื่องจักรหรืออุปกรณ์ที่เหมาะสมป้องกันอันตรายจากวัสดุสิ่งของกระเด็น ตลอดจนกําหนดเขตอันตรายและติดป้ายเตือน รวมทั้งจัดให้มีสิ่งปิดกั้นเพื่อป้องกันลูกจ้างได้รับอันตรายจากการตกลงไปภาชนะเก็บหรือรองรับวัสดุ ทั้งนี้ หากนายจ้างฝ่าฝืนหรือไม่ปฏิบัติตามมีโทษจําคุกไม่เกิน 1 ปี หรือปรับไม่เกิน 4 แสนบาท หรือทั้งจําทั้งปรับ
อธิบดีกสร. กล่าวต่อไปว่า การยกร่างกฎหมายดังกล่าวก็เพื่อให้เกิดความชัดเจนในการบังคับใช้และคุ้มครองความปลอดภัยในการทํางานให้กับลูกจ้างที่ทํางานที่สูงได้อย่างทั่วถึง ซึ่งขณะนี้กฎกระทรวงดังกล่าวอยู่ระหว่างนําส่งให้สํานักงานคณะกรรมการกฤษฎีกาตรวจพิจารณา เพื่อเตรียมประกาศใช้เป็นกฎหมาย
รัฐบาลไทย-ข่าวทำเนียบรัฐบาล-กระทรวงยุติธรรม ขับเคลื่อนงานมหกรรมวิชาการ “เยาวชนรุ่นใหม่ใส่ใจเคารพสิทธิ”
วันศุกร์ที่ 20 กันยายน 2562
กระทรวงยุติธรรม ขับเคลื่อนงานมหกรรมวิชาการ “เยาวชนรุ่นใหม่ใส่ใจเคารพสิทธิ”
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธีเปิดงานมหกรรมวิชาการ “เยาวชนรุ่นใหม่ใส่ใจเคารพสิทธิ”
ในวันพุธที่ ๑๘ กันยายน ๒๕๖๒ ณ โรงแรมรามา การ์เดนส์ กรุงเทพมหานคร นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธีเปิดงานมหกรรมวิชาการ “เยาวชนรุ่นใหม่ใส่ใจเคารพสิทธิ” ภายใต้โครงการขับเคลื่อนวาระแห่งชาติ ด้านสิทธิมนุษยชน โดยมี นายสมณ์ พรหมรส อธิบดีกรมคุ้มครองสิทธิและเสรีภาพ เป็นผู้กล่าวรายงาน กิจกรรมดังกล่าวมีวัตถุประสงค์เพื่อสร้างความตระหนัก และสร้างการมีส่วนร่วมแก่กลุ่มเยาวชน ให้เข้าใจบทบาท หน้าที่ สิทธิเสรีภาพของตนเองและผู้อื่น บนพื้นฐานของการเคารพหลักการสิทธิมนุษยชน สําหรับการจัดงานในครั้งนี้ มีกิจกรรมที่น่าสนใจ อาทิ การให้ความรู้สอดแทรกความสนุกจากหน่วยงานภาครัฐ การจัดนิทรรศการแสดงผลงานของเยาวชน ภายใต้โครงการขับเคลื่อนวาระแห่งชาติด้านสิทธิมนุษยชน “สื่อ สิทธิ ศิลป์” การมอบโล่ และประกาศเกียรติคุณแก่มหาวิทยาลัยเครือข่าย โรงเรียนที่ได้ส่งผลงานเข้าร่วม และการมอบประกาศนียบัตรให้กับ เด็กหญิงญาณัจฉรา ธรรมพิชัย นักเรียนชั้นประถมศึกษาขั้นปีที่ ๔ ที่เก็บกระเป๋าเงินซึ่งมีเงินเป็นจํานวนมาก และนําส่งคืนเจ้าของด้วยความซื่อสัตย์ ทั้งนี้ คณะผู้บริหารกระทรวงยุติธรรม ครู นักเรียน เยาวชน สถาบันการศึกษา หน่วยงานภาครัฐในพื้นที่ ๕ ภูมิภาค และจังหวัดชายแดนภาคใต้ จํานวนกว่า ๘๐๐ คน เข้าร่วมฯ ในการนี้ รัฐมนตรีว่าการกระทรวงยุติธรรม กล่าวใจความสําคัญตอนหนึ่งว่า การสร้างความเชื่อมั่นในกระบวนการยุติธรรมตามหลักนิติธรรมและสิทธิมนุษยชนในโครงการเยาวชนรุ่นใหม่ใส่ใจเคารพสิทธิ นับว่าเป็นโครงการที่มีประโยชน์อย่างมาก ในการส่งเสริมให้น้อง ๆ เยาวชน ได้เกิดความรู้ ความเข้าใจในเรื่องสิทธิมนุษยชน รู้เท่าทัน ตระหนักถึงหน้าที่ตนเองและการเคารพสิทธิของผู้อื่น รวมทั้งเคารพกฎหมาย และเนื่องในโอกาสวันเยาวชนแห่งชาติ ๒๐ กันยายนนี้ ขอให้เยาวชนทุกคน นําความรู้ต่าง ๆ ที่ได้รับไปต่อยอดขยายผลต่อครอบครัว ชุมชน ให้สังคมเกิดการเรียนรู้ และเคารพสิทธิมนุษยชน เป็นอีกหนึ่งแนวทางในการพัฒนาประเทศ ให้มีความก้าวหน้า มีภาพลักษณ์ที่ดี เป็นที่ยอมรับจากนานาประเทศ เพื่อบรรลุเป้าหมายการพัฒนาประเทศ ให้เกิดความมั่นคง มั่งคั่ง และยั่งยืนต่อไป
รัฐบาลไทย-ข่าวทำเนียบรัฐบาล-สธ. เตรียมแผนดูแลนักฟุตบอลเยาวชนทีมหมูป่าและโค้ชเมื่อกลับบ้าน
วันจันทร์ที่ 16 กรกฎาคม 2561
สธ. เตรียมแผนดูแลนักฟุตบอลเยาวชนทีมหมูป่าและโค้ชเมื่อกลับบ้าน
กระทรวงสาธารณสุข เตรียมแผนดูแลทีมนักฟุตบอลเยาวชนและโค้ช ทั้งสุขภาพกายและจิตใจต่อเนื่อง    เมื่อกลับบ้าน ให้โรงพยาบาลแม่สาย และโรงพยาบาลส่งเสริมสุขภาพตําบลในพื้นที่ติดตามดูแลร่วมกับโรงเรียนและที่บ้านอย่างใกล้ชิด
สธ. เตรียมแผนดูแลนักฟุตบอลเยาวชนทีมหมูป่าและโค้ชเมื่อกลับบ้าน
กระทรวงสาธารณสุข เตรียมแผนดูแลทีมนักฟุตบอลเยาวชนและโค้ช ทั้งสุขภาพกายและจิตใจต่อเนื่อง เมื่อกลับบ้าน ให้โรงพยาบาลแม่สาย และโรงพยาบาลส่งเสริมสุขภาพตําบลในพื้นที่ติดตามดูแลร่วมกับโรงเรียนและที่บ้านอย่างใกล้ชิด
นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ว่า ในวันนี้ (16 กรกฎาคม 2561) ได้รับรายงานจากนายแพทย์ไชยเวช ธนไพศาล ผู้อํานวยการโรงพยาบาลเชียงรายประชานุเคราะห์ ว่านักฟุตบอลเยาวชนทีมหมูป่าอะคาเดมีและโค้ช ได้รับการดูแลรักษาจากทีมแพทย์ จิตแพทย์ พยาบาล สหวิชาชีพของโรงพยาบาลเชียงรายประชานุเคราะห์ ขณะนี้ ทุกคนสุขภาพร่างกายดีขึ้น น้ําหนักตัวเพิ่มขึ้นเฉลี่ย 2 – 3 กิโลกรัม อยู่ในช่วงการเตรียมความพร้อมด้านจิตใจ โดยทํากิจกรรมกลุ่มตามกระบวนการทางจิตวิทยา อาทิ การสํารวจความรู้สึกภายใน การจัดการกับความรู้สึก การสร้างความรู้สึกมั่นคงปลอดภัย พร้อมเผชิญหน้ากับปัญหา เพื่อให้ทุกคน มีสภาพจิตใจพร้อมที่จะกลับไปใช้ชีวิตตามปกติหลังออกจากโรงพยาบาล ซึ่งคาดว่าจะเป็นวันที่ 19 กรกฎาคม 2561
อาการล่าสุดเช้าวันนี้ กลุ่มที่ 1 จํานวน 4 คน เข้ารับการรักษาที่โรงพยาบาลตั้งแต่วันที่ 8 กรกฎาคม 2561 อาการทั่วไปปกติ ให้ยาปฏิชีวนะครบ 7 วันแล้ว กลุ่มที่ 2 จํานวน 4 คน เข้ารับการรักษาในโรงพยาบาลตั้งแต่วันที่ 9 กรกฎาคม 2561 อาการทั่วไปปกติ รับประทานอาหารปกติ ผลเอกซเรย์ปอดปกติทุกคน ให้ยาปฏิชีวนะครบ 7 วันแล้ว และกลุ่มที่ 3 จํานวน 5 คน เข้ารับการรักษาตั้งแต่วันที่ 10 กรกฎาคม 2561 อาการทั่วไปปกติ รอให้ยาปฏิชีวนะครบ 7 วัน
นายแพทย์เจษฎา กล่าวต่อว่า สําหรับแผนการดูแลต่อเนื่องหลังออกจากโรงพยาบาล ได้ให้โรงพยาบาล แม่สาย และโรงพยาบาลส่งเสริมสุขภาพตําบลในพื้นที่อําเภอแม่สาย ร่วมกันดูแลทั้งด้านสุขภาพกายและจิตใจ ร่วมกับทีมหมอครอบครัวและครูในโรงเรียนที่น้อง ๆ นักฟุตบอลเรียนอยู่ โดยมีสมุดคู่มือสุขภาพ ให้คําแนะนําด้านโภชนาการ การดูแลสุขภาพ และการติดตามน้ําหนักตัว ซึ่งได้ประสานงานกับสํานักงานเขตพื้นที่การศึกษาในการติดตามผลในระบบโรงเรียนแล้ว
****************************** 16 กรกฎาคม 2561